पाएं अपने शहर की ताज़ा ख़बरें और फ्री ई-पेपरडाउनलोड करें
सहकारी शक्कर कारखाना को गन्ना प्रदाय करने वाले किसानों का एक करोड़ रुपए का भुगतान 10 साल से नहीं किया गया है। गन्ने का भुगतान किए जाने के लिए किसान सभा ने मुख्यमंत्री शिवराज सिंह चौहान को रविवार को ऑनलाइन ज्ञापन भेजा है।
गन्ना उत्पादक किसानों का कहना है कि 10 साल पहले कारखाना प्रबंधन ने उनसे शक्कर कारखाना गेट पर एक करोड़ रुपए कीमत का गन्ना क्रय किया था। लेकिन घाटे की बात कहकर प्रबंधन ने तब से अब तक खरीदे गए गन्ना का भुगतान नहीं किया है। 1000 से अधिक किसान अपने गन्ना का भुगतान पाने के लिए तभी प्रयासरत हैं लेकिन कारखाना प्रबंधन बजट न होने की बात कहकर भुगतान से बचता रहा है। जबकि कारखाना की मशीनरी का मूल्यांकन कराने के लिए कारखाना प्रबंधन ने आठ लाख रुपए व्यय कर दिए थे। फिर भी किसानों को उनके गन्ना का पैसा नहीं दिया गया।
रविवार को सीएम को भेजे ज्ञापन में किसान सरवन लाल धाकड़, श्यामलाल धाकड़ व हीरालाल धाकड़ ने कहा है कि शासन शक्कर कारखाना की प्रॉपर्टी को बेचकर किसान व कर्मचारियों के भुगतान को सुनिश्चित किया जाए। किसानों के अलावा 500 कर्मचारियों का 175 करोड़ का भुगतान भी 10 साल से लटका है। सरकार इस मिल को चलाए या ना चलाए लेकिन किसानों के एक करोड़ रुपए का भुगतान तो कराए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn